jkorsvik/nowiki_second_scrape_merged huggingface dataset:
Drammensgranitt

Drammensgranitten er en rødbrun granitt, med mange mørkere røde og hvite flekker som finnes i Oslofeltet. Den omfatter et område på 659 kvadratkilometer og er en av Norges industrielt fem viktigste bergarter. Navnet kommer fra distriktet der det finnes store steinbrudd og granitten brytes til bygningsstein. De viktigste bruddområdene var tidligere Hyggen, Røyken, Svelvik og Nedre Eiker. Drammensgranitt har blitt mye brukt som kai-, dokk- og bygningsstein, men er også brukt som gatestein og gravstein. 
Den er en magmatisk bergart. Smeltebergarter er dannet under jordoverflaten. Når de kommer lenger opp mot overflaten, blir det kaldere, og da eser de seg opp. Når de til slutt kommer opp til jordoverflaten, størkner de. Slik blir smeltebergarter til. Drammensgranitten ble dannet for omkring ca. 280 millioner år siden, tidlig i permtiden, på et tidspunkt da det var stor vulkansk virksomhet i overflaten av det som nå kalles Oslofeltet.
Drammensgranitten er rødlig på farge på grunn av dominerende, rødlige korn av kalifeltspat. Den er forholdsvis grovkornet, kvartsrik og består hovedsakelig av kalifeltspat (rød), plagioklas (hvit), kvarts (grå) og biotitt (sort glimmer). Bergarten har enkelte steder druserom som fører en del sjeldne mineraler. 
Drammensgranitt er valgt til fylkesstein for Buskerud. 


== Se også ==
Liste over bergarter


== Eksterne lenker ==
Fagartikkel om granitt, herunder Drammensgranitt, fra Norges geologiske undersøkelse
Fagartikkelen «Drusemineraler fra granitter og syenitter i Oslo-feltet», med kart over feltet med drammensgranitt
Sørlandsekspressen

Sørlandsekspressen er en ekspressbussrute mellom Kristiansand og Oslo som drives av Vy Buss. Ruta følger E18 og stopper ved alle byene i Aust-Agder, bl.a på Harebakken bussterminal like utenfor Arendal sentrum. Noen avganger er i 2020 forlenget til Stavanger.
Forbindelsen fikk konsesjon og ble etablert i 1986 under navnet Sørlandsbussen og har utviklet seg til å bli en seriøs konkurrent til jernbane og fly. Bussen er i 2021 raskere og vesentlig billigere enn konkurrenten Sørtoget.Ruta ble opprettet av Aust-Agder Trafikkselskap (ATS) hvor NSB var medeier og seinere ble eneeier. Fra starten og gjennom 1990-tallet gikk ruta under navnet Sørlandsbussen, så endret til Sørlandsekspressen. Ruta inngikk lenge i det landsomfattende ekspressbussnettet NOR-WAY Bussekspress. Ruta ble fram til 1. januar 2014 kjørt av Nettbuss Sør, og er fra 1. mai 2013 Nettbuss express. 
Dagens (2021) utgave av Sørlandsekspressen heter VY190 og har mange daglige avganger hver vei mellom Kristiansand, Arendal og Oslo. 
Sørlandsekspressens ruteplan er lagt med en reisetid på 4 timer og 18 minutter, mot tidligere 5 timer. Sørtoget bruker mer enn 10 minutter mer.
Sørlandsekspressen fikk i 2002 konkurranse av virksomheten til Konkurrenten.no og fra 2006 også av Lavprisekspressen på strekningen mellom Kristiansand og Oslo. Fra romjula 2007 meldte selskapet Sør-Øst Ekspressen seg på, men var i drift kun noen uker. I desember 2007 startet MiljøXpressen ny rute på strekningen, drevet av Risør og Tvedestrand Bilruter (RTB), men ble i september 2008 innstilt etter at selskapet RTB ble kjøpt opp av Nettbuss Sør.


== Referanser ==


== Kilder ==
Brosjyremateriell fra Nettbuss
Agderposten 5. januar 2007
Agderposten mars 2013
Gábor Gellér

Gábor Gellér (født 13. september 1958 i Budakeszi) er en ungarsk tidligere skihopper som deltok i hoppuka mellom 1978 og 1989.
Gellér debuterte i hoppuka med en 52.-plass av 79 deltakere i Oberstdorf 30. desember 1978. To dager etter kom hans beste plassering, 50.-plass av 77 deltakere i Garmisch-Partenkirchen. Den første sesongen ble hans beste sammenlagt i hoppuka, med 51.-plass av 84 deltakere i 1978/79.
Han var med i VM i 1985, og ble nummer 38 (av 65 deltakere) i normalbakken i Seefeld og nummer 53 (av 62 deltakere) i storbakken i Innsbruck.


== Referanser ==


== Eksterne lenker ==
(en) Gábor Gellér – FIS (skihopping) 
(en) Gábor Gellér – TheSports.org 
Jens Jahn, Egon Theiner: Enzyklopädie des Skispringens. AGON Sportverlag, Kassel 2004. ISBN 3-89784-099-5, flere sider
Karim Aoudia

Karim Aoudia (født 8. april 1986) er en norsk fotballspiller av marokkansk opprinnelse som spiller på Hasle-Løren Idrettslag.
Aoudia startet sin karriere i Oslo Øst samtidig som han spilte på det norske G-19 landslaget. Under EM sluttspillet for G19 sommeren 2005 kom han på den prestisjefulle topp 10 lista til UEFA. Dette er en liste med spillerne med størst potensial for fremtiden. Dette førte til at Blackburn tilbød han prøvespill.Dette prøvespillet førte ikke til kontrakt, men Aoudia skrev under for Stabæk hvor han fikk to kamper i cupen for klubben.I 2007 ble han lånt ut til 1. divisjons-laget Sparta Sarpsborg hvor han spilte fem kamper i norsk 1. divisjon.16. august 2007 ble han fristilt fra kontrakten med Sarpsborg laget og skrev under for Arendal hvor han ble ut sesongen. I 2008 skrev han under for Lørenskog. I 2009 gikk han til Ullern hvor han ble frem til sommeren. Han gikk deretter tilbake til Lørenskog. Vinteren 2010 kom han til Kjelsås fotball, der han så langt (22. juli) har scoret sju mål i serien. I tillegg scoret han mot Sandefjord i cupen, og feiret målet med å ta på seg Spiderman-maske.


== Referanser ==


== Eksterne lenker ==
(en) Karim Aoudia – Transfermarkt 
(en) Karim Aoudia – Soccerway
Ola Kamara

Ola Williams Kamara (født 15. oktober 1989) er en norsk fotballspiller som spiller for den amerikanske klubben D.C. United.Han har tidligere spilt for bl.a. Stabæk, Strømsgodset, Austria Wien, Molde og Los Angeles Galaxy.Kamara er halvt sierraleonsk og halvt norsk og har vokst opp i Oslo. Han spilte opprinnelig i Frigg, men gikk som junior til Stabæk. Han fikk sin debut for Stabæk da han var 16 år og kunne registrere flere innhopp mot slutten av 2006-sesongen. I 2007 var han utleid til Hønefoss. Han fikk ikke ny kontrakt med Stabæk i 2009, og reiste etter hvert videre til Strømsgodset. Her startet han som reserve, men spilte seg til fast plass halvveis i 2010-sesongen etter at klubben solgte Marcus Pedersen. Kamara scoret 1-0-målet i Strømsgodsets cupfinaleseier mot Follo 14. november 2010.
Etter at kontrakten med Strømsgodset utløp etter 2012-sesongen, valgte han å forlate klubben. Han signerte for SV Ried og gikk umiddelbart til 1860 München på lån 20. januar 2013. 27. juli 2013 ble det klart at han gikk tilbake til Strømsgodset på lån ut 2013-sesongen. I sin første kamp etter comebacket i godsettrøya scoret han hattrick mot Hønefoss BK, det første målet kom etter ett minutts spill. Kamara scoret 12 mål på 14 kamper i høstsesongen og var sterkt delaktig i å sikre Strømsgodset seriemesterskapet. 27. januar 2014 ble han klar for Austria Wien og skrev under en kontrakt på ett og et halvt år.28. januar 2015 meldte Molde at de hadde signert Kamara på et lån ut sesongen 2015, med opsjon på kjøp.Kamara er norsk mester i fotball for junior (G-19) i 2008 for Stabæk og scoret også i finalen mot Viking. Han medvirket i den norske dokumentarfilmen Jenter fra 2007.


== Landslagskarriere ==
Kamara har vært i troppen for U16-, U17- og U18-landslagene for Norge. Den 11. oktober 2013 debuterte han for det norske A-landslaget i VM-kvalifiseringskampen mot Slovenia.


== Referanser ==


== Eksterne lenker ==
(en) Ola Kamara – FIFA 
(en) Ola Kamara – UEFA 
(en) Ola Kamara – Major League Soccer 
(en) Ola Kamara – Transfermarkt 
(en) Ola Kamara – national-football-teams.com 
(en) Ola Kamara – WorldFootball.net 
(en) Ola Kamara – Soccerbase.com 
(en) Ola Kamara – FootballDatabase.eu 
(en) Ola Kamara – Soccerway 
(en) Ola Kamara – EU-Football.info 
Profil på altomfotball.no
Profil hos Strømsgodset
Tom Stenvoll

Tom Stenvoll (født 27. mars 1978 i Andenes) er en norsk fotballtrener og tidligere fotballspiller.
Stenvoll spilte hele sin seniorkarriere for Stabæk Fotball. I aldersbestemte klasser spilte han for Andenes og NTG. Han ble norsk seriemester i fotball med Stabæk i 2008, og fikk samme år NFFs sølvpokal som tapende finalist i cupfinalen i NM. Han la opp etter 2010-sesongen, etter å ha vært 14 år i Stabæk.Stenvoll var fra november 2014 hovedtrener for Andenes IL. Han har også hatt jobben som trenerutvikler i Hålogaland Fotballkrets.7. desember 2020 ble det kjent at han tar over som hovedtrener for Lyn Fotball Damer i Toppserien fra 1. januar 2021. Etter 2022-sesongen ga han seg i Lyn.Han har en familie på tre, Selma (datter) og Astrid (partner).


== Referanser ==


== Eksterne lenker ==
(en) Tom Stenvoll – Transfermarkt 
(en) Tom Stenvoll – FootballDatabase.eu 
(en) Tom Stenvoll – FBref
Morten Morisbak Skjønsberg

Morten Morisbak Skjønsberg (født 12. februar 1983) er en norsk tidligere fotballspiller som fra 2021 er medieansvarlig for Norges herrelandslag i fotball.Hans posisjon var midtstopper og han spilte for Bærums Verk, IFK Norrköping og Stabæk gjennom sin karriere. Han debuterte for Stabæk i 2001 og vant Kniksenprisen for beste forsvarsspiller i 2008. 
17. november 2017 annonserte han at han ville legge opp som fotballspiller etter sesongen 2017. Hans siste kamp var mot Viking 26. november 2017.Han har en master i medievitenskap fra Universitetet i Oslo. Han har vært kommunikasjonsrådgiver i Statens arbeidsmiljøinstitutt og fotballekspert i NRK.


== Landslaget ==
Skjønsberg fikk sin første og eneste kamp for landslaget i privatlandskampen mot Ukraina i 2008.


== Referanser ==


== Eksterne lenker ==
(en) Morten Morisbak Skjønsberg – Transfermarkt 
(en) Morten Morisbak Skjønsberg – national-football-teams.com 
(en) Morten Morisbak Skjønsberg – FootballDatabase.eu 
(en) Morten Morisbak Skjønsberg – Soccerway 
(en) Morten Morisbak Skjønsberg – EU-Football.info 
(no) Morten Morisbak Skjønsberg – Norges Fotballforbund 
(en) Morten Morisbak Skjønsberg – FBref
Ulrik Arneberg

Ulrik Ancher Henriksen Arneberg (født 22. juli 1987) er en norsk tidligere fotballspiller.Arneberg er fra Oslo og begynte karrièren i Koll. Gikk til Korsvoll i 1997 og videre  til  Ready  i 2003. Som junior gikk han til Stabæk hvor han ble tatt opp i A-stallen i 2006. Foran 2007-sesongen gikk han fra Stabæk til Skeid. Han hadde fått tre a-lagskamper for Stabæk, men søkte mer spilletid og da falt valget på spill i Adeccoligaen. Sammen med Skeid rykket han ned til 2. divisjon. Etter en del samtaler valgte han fortsatt spill i 2. divisjon, men nå for Asker. Før 2014-sesongen gikk han til Mjøndalen. I hans første sesong for klubben rykket laget opp i Eliteserien.


== Referanser ==


== Eksterne lenker ==
(en) Ulrik Arneberg – Transfermarkt 
(en) Ulrik Arneberg – FBref
AKA

A.k.a eller aka er en engelsk forkortelse for also known as, som på norsk kan oversettes til «også kjent som». Begrepet aka brukes av og til i stedet for alias, som betyr det samme. Forfattere og blant annet mange bidragsytere til Wikipedia bruker pseudonym. Man kan da presentere seg med: Vanlig Navn AKA: pseudonym eller: Vanlig Navn alias: pseudonym.
Uttrykket aka stammer trolig fra politikretser i USA, hvor behovet for hurtigkoder har gitt mange slike forkortelser. Mange svindlere opererer med mange navn og ID-papirer, og det skal skrives mange dokumenter om dem.


== Se også ==
AKA Arena
Trond Are Gjone

Trond Are Gjone (født 1969 i Larvik) er tidligere sportslig leder i Idrettsklubben Start. Han har bl.a tidligere vært fotballagent, talentspeider og rådgiver. Han sa opp jobben i Start i juli 2007.
Etter jobben i Start tok han over som daglig leder og rådgiver i Ordkraft,  Kristiansand (kommunikasjonsrågivning og omdømmebygging). 1. februar 2009 tok han over som generalsekretær i Norges Roforbund etter Kjell Emblem.
Etter OL i London 2012 flyttet han til Spania som daglig leder ved Den norske skolen i Málaga.
Fra 2015 har han arbeidet som næringsutvikler i Lillesand Vekst.
Franco Baresi

Franco Baresi (født 8. mai 1960 i Travagliato, Italia) er en tidligere italiensk fotballspiller som tidligere har spilt på AC Milan.


== Meritter ==
Serie A: 61979, 1988, 1992, 1993, 1994, 1996

Supercoppa italiana di calcio: 41988, 1992, 1993, 1994

Mesterligaen: 31989, 1990, 1994

UEFA Super Cup: 31989, 1990,1994

Intercontinental cupen: 21989, 1990

Fotball-VM: 11982


== Referanser ==


== Eksterne lenker ==
(de) Franco Baresi – Munzinger Sportsarchiv 
(en) Franco Baresi – Olympics.com 
(en) Franco Baresi – Olympedia 
(en) Franco Baresi – Sports-Reference (OL-resultater – arkivert) 
(en) Franco Baresi – FIFA 
(en) Franco Baresi – UEFA 
(en) Franco Baresi – Transfermarkt 
(en) Franco Baresi – Transfermarkt (manager) 
(en) Franco Baresi – national-football-teams.com 
(en) Franco Baresi – WorldFootball.net
Didier Deschamps

Didier Deschamps (født 15. oktober 1968 i Bayonne) er en fransk fotballtrener og tidligere  fotballspiller som er landslagstrener for Frankrike.


== Spillerkarriere ==
Deschamps spilte i sin aktive karriere i Juventus. Han var kaptein for Frankrike, da laget vant VM på hjemmebane i 1998. Deschamps har tidligere vært trener i Monaco, der høydepunktet hans var utvilsomt da Monaco kvalifiserte seg til mesterligafinalen i 2004. Den endte med tap mot Porto.
Deschamps har kanskje vært en av Frankrikes viktigste og mest markante fotballspillere gjennom tidene. I 1993 ble han den første som løftet en Europacup-pokal for et fransk lag, da han spilte for Marseille.


== Trenerkarriere ==


=== Juventus ===
Deschamps overtok trenerjobben etter Fabio Capello i oktober 2006. Capello forlot Juventus til fordel for Real Madrid. Han skrev under på en toårsavtale med Juventus.
Etter at Juventus' opprykk til Serie A var klart våren 2007, ble han erstattet av Claudio Ranieri.


=== Marseille ===
Det ble annonsert 5. mai 2009 at han overtok Marseille.  I sin første sesong, vant klubben Ligue 1, 18 år siden sist de vant ligaen.  Laget kom på andreplass året etter.  Han forlenget kontrakten to ganger og hadde kontrakt fram til 2014.  13. mars 2012 gikk Marseille videre til kvartfinalen i Mesterligaen for første gang siden 1993.  Klubben vant også cupen tre ganger under hans ledelse, i 2010, 2011 og 2012.  Juli 2012 ble han og klubben enige om å bryte kontrakten etter laget bare kom på 10.-plass i ligaen.


=== Frankrike ===
8. juli 2012 overtok han som trener for det franske landslaget. I kvalifiseringen til fotball VM 2014, spilte Frankrike i samme gruppe som regjerende verdensmester Spania, Hviterussland, Finland og Georgia.  Laget kom på andreplass bak Spania og spilte play-off mot Ukraina.  Frankrike tapte 0-2 på bortebane, men vant 3-0 hjemme og kvalifiserte seg dermed til sluttspillet i Brasil.
Frankrike ble vinner av 2018 VM. Deschamps, Mário Zagallo og Franz Beckenbauer er de eneste som har vunnet VM i fotball både som spiller og som landslagssjef.
1. januar 2019 ble Deschamps utnevnt til offiser av Æreslegionen.


== Referanser ==


== Eksterne lenker ==
(de) Didier Deschamps – Munzinger Sportsarchiv 
(en) Didier Deschamps – FIFA 
(en) Didier Deschamps – UEFA 
(fr) Didier Deschamps – LÉquipe 
(en) Didier Deschamps – Transfermarkt 
(en) Didier Deschamps – Transfermarkt (manager) 
(en) Didier Deschamps – national-football-teams.com 
(en) Didier Deschamps – WorldFootball.net 
(en) Didier Deschamps – Soccerbase.com 
(en) Didier Deschamps – Soccerbase.com (manager)
Santa’s Little Helper

Santa's Little Helper er hunden til familien Simpson i tv-serien Simpsons. Den ble medlem av familien fra episode en, Simpsons Roasting on an Open Fire. Der lette Homer etter gaver til familien, men hadde for lite penger. De siste pengene han hadde, brukte han på hundeveddeløp. Han hadde fått et tips fra innsiden om vinneren, men tippet på Santa's little helper, på grunn av at han så på navnet som et lykketegn. Dessverre vant ikke Homers hund, og hundens eier ville ikke ha noe med den å gjøre. Bart ville så ha med seg hunden hjem, noe de gjorde, og det ble den perfekte julegave til familien.


== Trivia ==
I ettertid, da Santa's Little Helper ble kjendis og tjente store penger, ville den opprinnelige eieren ha hunden og alle pengene tilbake, for familien hadde nemlig ikke kjøpt hunden, og juridisk sett eide han fortsatt hunden. Til slutt fant de ut at det var best familien Simpsons fikk beholde hunden.
Rebekka Karijord

Rebekka Karijord (født 19. november 1976 i Sandnessjøen) er en norsk  artist og komponist, tidligere skuespiller innen film og teater. Hun har laget fire album og skrevet musikk til et stort antall film og teateroppsettninger i Norge, Sverige og resten av Europa. Blant annet har hun laget musikk til Margreth Olins film «De Andre», Cirkus Cirkörs forestilling «Wear It Like A Crown», samt tv-serier på BBC i England og ABC Television i USA. 
Karijord bor i Stockholm og driver plateselskapet Control Freak Kitten Records. 


== Diskografi ==
Neophyte (2003)
Good or Goodbye (2005)
The Noble Art of Letting Go (2009)
We Become Ourselves (2012)
Mother Tongue (2017)


== Filmografi ==
Izzat (2005) – Advokat
Reprise (2006)
Appelsinpiken (2009) – Appelsinpiken/eldre Veronika


== TV-opptredener ==
Asylet (2005) – Flaskeensemblet
Torpedo (2006)


== Referanser ==


== Eksterne lenker ==
Hjemmeside
(en) Rebekka Karijord på Internet Movie Database 
(en) Rebekka Karijord på Internet Movie Database 
(en) Rebekka Karijord hos The Movie Database
Seamus Costello

Seamus Costello (født 1939, død 6. oktober 1977) var en nordirsk politiker og paramilitær leder. Han begynte sin karriere i Sinn Féin og IRA, senere Den offisielle IRA (OIRA). Han gikk senere over i Irish Republican Socialist Party (IRSP) og Irish National Liberation Army (INLA).
Da Costello var 16 år gammel gikk han inn i Sinn Féin og IRA. Innen et år var han kommandant for en Active Service Unit i det sørlige Derry under Border Campaign. Hans lederegenskaper førte til at han fikk tilnavnet «The Boy General» («Guttegeneralen»). Blant aksjonene hans enhet gjennomførte var nedbrenningen av tinghuset i Magherafelt og ødeleggelsen av flere broer. 
Han ble i 1957 arrestert i Glencree i Wicklow, og ble dømt til seks måneders fengsel, som ble sonet i Mountjoy. Etter løslatelsen ble han internert i Curragh Camp i to år. 
Costello studerte mens han satt i fengsel. En viktig politisk og militær inspirasjonskilde for ham var studiet av uavhengighetskampen i Vietnam. Mens han var internert var han medlem av en rømningskomité, som sørget for at blant annet Ruairí Ó Brádaigh og Dáithi Ó Conaill klarte å rømme. Costello refererte senere til fengselstiden som sine «universitetsdager».
Etter løslatelsen fra Curragh arbeidet han med å bygge opp den republikanske bevegelsen. Som lokal organisator for Sinn Féin i Wicklow bygde han opp en base der. Han var en sterk tilhenger av bevegelsens venstreorientering, og politisk kombinerte han tradisjonell militant republikanisme med marxistisk tenkning. I Bray hjalp han til med å bygge opp en sterk leieboerforening, og han ble også involvert i landbruksorganisasjoner. Han rakk også å gifte seg med en kvinne fra Tipperary, Maeliosa, som også ble aktiv i den republikanske bevegelsen. I 1967 ble han valgt inn i byrådet i Bray. 
Etter at konflikten i Nord-Irland tilspisset seg i 1969 ble IRA og Sinn Féin splittet. På grunn av sine marxistiske holdninger valgte Costello Den offisielle IRA og Det offisielle Sinn Féin. Han var visepresident for partiet, og stabsoffiser i OIRA. 
Da OIRA i 1972 annonserte en våpenhvile var Costello sterkt uenig i dette. Han ble ekskludert fra OIRA og suspendert fra Det offisielle Sinn Féin. I 1974 ble han også ekskludert fra partiet. 
Den 10. desember 1974 opprettet han sammen med republikanere, sosialister og fagforeningsaktivister det nye partiet Irish Republican Socialist Party. Costello ble partiets første leder. Samme dag grunnla han også Irish National Liberation Army, hvor han ble stabssjef. Organisasjonens opprinnelige formål var å beskytte IRSP, men den ble etterhvert til en regulær paramilitær organisasjon. 
Få dager etter at INLA var grunnlagt var organisasjonen involvert i en blodig feide med OIRA. Medlemmer av INLA og IRSP ble angrepet, og flere ble drept. Etter flere mord ble det inngått en våpenhvile, men til tross for dette ble Costello den 6. oktober 1977 skutt ned og drept mens han satt i sin bil på North Wall i Dublin. Han var den første og eneste partileder som er blitt myrdet i Irland.


== Referanser ==
Internacia Televido

Internacia Televido var en online TV-kanal som sendte utelukkende på esperanto.
Blant programmene fantes det reiseprogram, aktuelt stoff og esperantokurs.


== Eksterne lenker ==
Internacia Televido (død lenke)
Liste over fylker i New Mexico

Liste over fylker i New Mexico.
Den amerikanske delstaten New Mexico består av 33 fylker.


== Referanser ==
Hoggestabbe

En hoggestabbe er tatt av en tykk trestamme, ca. 80 cm. høy (passende høyde avhenger både av høyden på personen som skal bruke den og lengden på vedstykkene som skal kløyves) og er i rundved. Den er helt slett i begge ender og ble satt flatt på bakken. Tresorten kan variere, selv om løvtre er å foretrekke på grunn av kvaeutsondringen i bartreved. Det viktigste er at den er hard og seig. Den må kunne tåle mange harde slag.
Vedkubber blir knertet, dvs. splittet på langs ved å sette dem på høykant og så hugge med øks. Er kubben gjenstridig, går det an å hogge øksa fast i kubben og snu den slik at øksa kommer først ned.
Stabben blir etterhvert nedslitt.
Johann Lukas von Hildebrandt

Johann Lukas von Hildebrandt (født 1668 i Genève, død 1745 i Wien) var en østerriksk arkitekt. Han fikk sin opplæring i Italia, og tegnet flere offentlige bygninger og kirker. To av hans flotteste design er palasset Belvedere og slottet Pommersfelden. 


== Liv og virke ==
Hildebrandt hadde italiensk mor og tysk far. Han studerte sivil og militær ingeniørkunst under prins Eugene av Savoia, og militær ingeniørkunst i Piemonte. Etter dette etablerte han seg i Østerrikes hovedstad, Wien, der han arbeidet for adelsfamilier som Daun, Harrach, Schönborn og Starhemberg, men også for prins Eugene. 
Fra 1713 til 1716 arbeidet han for den rike og mektige familien Kinsky i Østerrike, der han bygde deres bolig, Palais Kinsky, i Wien. Fra 1723 var han generalinspektør for keiserdømmets bygninger. Hans to mest kjente verk, Øvre Belvedere (1721–1722) og Nedre Belvedere (1714–1716), var begge bestilt og betalt av Prins Eugene av Savoia.


== Referanser ==


== Eksterne lenker ==
Oppføring på archinform.net
Setesdalsforlaget

Setesdalsforlaget ble stiftet i 1997. Ånund K. Homme var daglig leder i forlaget, som holdt til i Valle i Setesdal, fram til sin død 3. januar 2018. Forlaget hadde som målsetting å gi ut bøker på nynorsk, men de gav også ut andre bøker. Forlaget hadde et tilpasset print on demand-system hvor opplaget for boka kunne være nede i 100 eksemplarer og hvor forfatteren stod ansvarlig for en del av salget. I løpet av forlagets levetid ble det gitt ut over 150 titler. 


== Noen forfattere ==
Anders Dybing
Grethe Larsen
Gunhild Espetveit
Herolv Karstein
Jarle Elvemo
Knut Rage
Kristian Stubseid
Kåre Larssen
Leiv Knibestøl
Myriam Halden Bjerkli
Norvald Losnegard
Oddbjørn Aardalen
Ånund K. Homme


== Eksterne lenker ==
Setesdalsforlagets hjemmeside
Jon Peder Vestad om Setesdalsforlaget
Artikkel i Fædrelandsvennen
Norvald Losnegard

Norvald Losnegard (født 15. februar 1927 på Stord, død 29. september 2017 i Bergen) var en pensjonert sivilingeniør i kjemi og var tidligere laboratoriesjef hos Fiskeridirektoratet i Bergen. Etter fullført utdanning i 1954 var han stipendiat ved Institutt for teknisk biokjemi, NTH, Trondheim, før han flyttet til Bergen og arbeidet som amanuensis ved Immunkjemisk laboratorium ved Haukeland sykehus. Han arbeidet i Fiskeridirektoratet fra 1962 til han ble pensjonist i 1992. 


== Bibliografi ==
Den kvisten er best som bøyer seg og ikkje brest, Ei samling avleidde ordtak og vendingar. Setesdalsforlaget 2006, ISBN 82-92441-35-2
Primstaven, Gamle minne- og merkedagar. Setesdalsforlaget 2006, ISBN 82-92441-34-4
Hygienisk standard og kvalitet på frosne fiskeprodukter. Fiskeridirektoratet 1992
Oppdrettstorsk, kvalitet og anvendelse. Fiskeridirektoratet 1987


== Referanser ==
Hardeland kraftverk

Hardeland kraftverk er et vannkraftverk i Etne kommune i Hordaland. 
Det består av  

Hardeland H kraftverk
Hardeland K kraftverk.